Elenore Abbott. Eleanor Plaisted Abbott (; 1875–1935) - amerikalik kitob rassomi, teatr dekoratori va rassom. U Grimm ertaklari, Robinzon Kruzo va O'g'irlanganlarning XX asr boshidagi nashrlariga rasmlar chizgan. Keyinroq Eleanor Plaisted Abbott va Helen Alden Knip tomonidan tasvirlangan bir nechta kitoblar nashr etildi. Abbott Filadelfiya va Parijdagi uchta san'at maktabida ta'lim olgan va Govard Pyle ta'sirida rasmlar ishlagan. U ayollar uchun ta'lim va kasbiy imkoniyatlarni izlagan, jumladan, o'z ishlarida shu muammolarni ilgari surish uchun The Plastic Club kabi professional san'at uyushmalarini tashkil etgan yangi ayollar guruhidan edi. Elenore rassom va huquqshunos K. Yarnol Abbott bilan turmush qurgan. Tarjimayi holi. Eleanor Plaisted Men, Linkoln shahrida tug'ilgan. U Filadelfiya Ayollar uchun dizayn maktabida, Pensilvaniya Tasviriy san'at akademiyasida va Parijdagi Tasviriy san'at akademiyasida san'at bo'yicha tahsil olgan, u yerlarda uning asarlari namoyish etilgan. Abbott 1899-yilda Filadelfiyaga qaytib keldi. Unga Drexel institutidagi ustozi Xovard Payl katta ta'sir ko'rsatgan. Keyinchalik u o'zining eng yaxshi asarlarini uning ta'siri ostida yaratganini aytadi. Faoliyati. Abbott landshaft, portret va vizual rassom bo‘lsa-da, kitoblarga rasm ishlash bilan tanilgan. Jumladan, Hedgerow teatrida Imperator Jons spektakli uchun dekoratsiyalar yaratgan. Elenore "Harper's Magazine", "Saturday Evening Post" va "Scribner's" jurnallari uchun illyustratsiyalar tayyorlagan. Abbott Robert Lui Stivensonning "Xazinalar oroli" va "O'g'irlanganlar", Iogann Devid Visning "" Robinsonning shvetsariyalik oilasi", Luiza Mey Alkottning "Eski modadagi qiz" va "Grimm ertaklari" kabi kitoblar uchun rasmlar yaratgan." Abbott Filadelfiya "ranglar klubi" va Filadelfiyadagi "San'at uchun san'at"ni targ'ib qilish uchun rassom ayollar tomonidan tuzilgan "The Plastic Club" tashkilotining a'zosi bo‘lgan. Tashkilot mashhur Jessi Wilkoks Smit, Violet Okli va Elizabeth Shippen Green singari mashhur rassomlardan iborat bo‘lgan. Bu ayollar keyinchalik Yangi Ayollar deb nomlangan. XIX asrda ta'lim olish imkoniyatlari kengayib borgani sari, rassom ayollar professional klublarda, jumladan, o'zlarining badiiy jamoalarini tashkil etishda ishtirok etishdi. Ayollar tomonidan yaratilgan san'at asarlari erkaklarnikidan pastroq baholangan va bu stereotipni yengib o'tishga yordam berish uchun ayollar mehnatini targ'ib qilishda "borgan sari baland ovozda va o'ziga ishongan" bo'lib, o'qimishli, zamonaviy va erkinroq " Yangi ayol qiyofasini yaratishdi XIX asr oxiri va XX asr boshlarida 11000 ta jurnal va davriy nashrlarga obuna boʻlganlarning 88% ga yaqinini ayollar tashkil etgan. Ayollar san'at olamiga kirib kelganlarida, nashriyotlar ayollarni dunyoni ayol nuqtai nazaridan tasvirlaydigan illyustratsiyalar yaratish uchun yollagan. Bu davrda Jenni Augusta Brownscombe va Rose O'Neillni muvaffaqiyat qozongan rassomlar qatoriga qo'shish mukin. Shaxsiy hayoti. Eleanor 1898-yilda advokat va rassom K.Yarnall Abbott ga turmushga chiqdi va 1911-yildan keyin er-xotin Rouz vodiysida (Pensilvaniya) yashadi.Uning eri o'zi va Eleanor uchun studiya bilan oilaviy uyni loyihalashtirdi. Ularning qizi Marjori 1907-yilda tug'ilgan.